Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Päätösasiakirja - Yhteinen julistus Espanjan terästeollisuudesta



Virallinen lehti nro L 302 , 15/11/1985 s. 0485



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Päätösasiakirja - Yhteinen julistus Espanjan terästeollisuudesta 1. Liittymisasiakirjan allekirjoittamisen jälkeen komissio ja Espanjan hallitus tarkastelevat yhdessä ja osana terästeollisuutta koskevaa yhteisön politiikkaa: - tavoitteita, joihin pyritään sellaisilla rakenneuudistussuunnitelmilla, jotka Espanjan hallitus on jo hyväksynyt ja joihin kuuluu tuen maksaminen liittymisajankohdan jälkeen, noudattaen perusteita, jotka vastaavat yhteisössä annettuja ja liittymisasiakirjaan liitetyn pöytäkirjan 10 liitteessä täsmennettyjä perusteita, - sellaisten yritysten elinkelpoisuutta, joita varten ei ole jo hyväksyttyä rakenneuudistussuunnitelmaa. 2. Laatiessaan terästeollisuuden yleisiä tavoitteita vuodeksi 1990 komissio ryhtyy Espanjan kuningaskunnan kanssa EHTY:n perustamissopimuksen mukaisiin neuvotteluihin samoin edellytyksin kuin muidenkin jäsenvaltioiden kanssa. 3. a) Ennen liittymisajankohtaa komissio vahvistaa yhteisymmärryksessä Espanjan hallituksen kanssa ja kuultuaan neuvostoa ne määrät, jotka espanjalaiset yritykset saavat toimittaa muualle yhteisön markkinoille liittymistä seuraavana vuonna, sellaiselle tasolle, joka on Espanjan rakenneuudistuksen tavoitteiden ja yhteisön markkinoiden kehityksestä laadittujen ennusteiden mukainen. Taso ei missään tilanteessa saa olla alhaisempi kuin Espanjasta peräisin olevien, EHTY:n perustamissopimuksessa tarkoitettujen teräsalan tuotteiden yhteisöön suuntautuneen tuonnin vuotuinen keskimäärä vuosina 1976 - 1977. Jos komissio ja Espanjan hallitus eivät ole sopineet asiasta viimeistään kuukautta ennen liittymisajankohtaa, espanjalaisten tehtaiden toimittamat määrät eivät liittymisajankohdasta laskettavan ensimmäisen vuosineljänneksen aikana saa ylittää neljännestä komission ja Espanjan hallituksen edellisen vuoden aikana sopimista määristä. Liittymisajankohtaa seuraavan ensimmäisen vuosineljänneksen jälkeen toimitettavat määrät vahvistetaan neuvostossa liittymisasiakirjaan liitetyssä pöytäkirjassa 10 olevan 6 kohdan a alakohdassa määrättyjen menettelytapasääntöjen mukaisesti; b) Espanjan hallitus, joka vastaa liittymisasiakirjaan liitetyssä pöytäkirjassa 10 olevan 6 kohdan b alakohdassa määrätystä valvontamekanismista, ilmoittaa siitä komissiolle viimeistään kolme kuukautta ennen liittymisajankohtaa ja panee sen täytäntöön komission suostumuksella liittymisajankohdasta alkaen varmistaakseen, että muualle yhteisön markkinoille toimitettavien määrien tasoa noudatetaan siitä päivästä alkaen; c) Jos muualla yhteisössä on liittymisajankohdan jälkeen voimassa markkinavalvontatoimenpiteitä, Espanjan hallitus osallistuu niiden suunnitteluun samoin edellytyksin kuin muutkin jäsenvaltiot; Espanjan kuningaskuntaan nähden toteutettavilla toimenpiteillä on edistettävä kyseisen terästeollisuuden sopusointuista yhdentymistä yhteisöön kokonaisuudessaan. Tässä tarkoituksessa Espanjaan kohdistuviksi päätetyt toimenpiteet perustuvat yhteisössä voimassa olevien sääntöjen laatimisessa käytettäviin periaatteisiin. Toimenpiteet toteutetaan samaan aikaan ja samaa menettelyä noudattaen kuin muualla yhteisössä sovellettavat toimenpiteet.